b'\n_START_ARTICLE_\nPetar Skansi\n_START_SECTION_\nIgra\xc4\x8dka karijera\n_START_PARAGRAPH_\nU ranoj mladosti se prvo bavio vaterpolom. Igrao je u mla\xc4\x91im uzrastima splitskog Jadrana. Poslije se bavio ko\xc5\xa1arkom._NEWLINE_U karijeri je dvaput igrao za "Jugoplastiku", a igrao je jo\xc5\xa1 i za talijanski Scavolini Pesaro.\n_START_SECTION_\nTrenerska karijera\n_START_PARAGRAPH_\nTrenersku karijeru je zapo\xc4\x8deo ondje gdje je zavr\xc5\xa1io igra\xc4\x8dku karijeru, u Jugoplastici. Dugo vremena je vodio talijanske klubove poput Scavolinia, Fabriano Basketa, Venecie, Virtus Rima, Trevisa i Fortituda._NEWLINE_S Trevisom je 1992. osvojio naslov prvaka Italije. Bio je trener Hrvatske reprezentacije koja je na na Olimpijskim igrama 1992. u Barceloni osvojila srebrnu medalju.\n_START_SECTION_\nNagrade\n_START_PARAGRAPH_\nDvostruki je dobitnik Dr\xc5\xbeavne nagrade za \xc5\xa1port "Franjo Bu\xc4\x8dar", 1992. kao \xc4\x8dlan trener reprezentacije, te 2003. godine osobno.'